CELEX: 32006R0241
Language: fi
Date: 2006-02-10 00:00:00
Title: Komission asetus (EY) N:o 241/2006, annettu  10 päivänä helmikuuta 2006 , tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 1004/2001 muuttamisesta

11.2.2006   
            
            
               FI
            
            
               Euroopan unionin virallinen lehti
            
            
               L 40/5
            
         
      KOMISSION ASETUS (EY) N:o 241/2006,
   annettu 10 päivänä helmikuuta 2006,
   tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 1004/2001 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asennuslevykkeet sisältävän värillisen plasmanäytön luokittelu tiettyjen tavaroiden luokittelusta yhdistettyyn nimikkeistöön 22 päivänä toukokuuta 2001 annetussa komission asetuksessa (EY) N:o 1004/2001 (2) on johtanut siihen, että plasmanäytöt on luokiteltu CN-koodiin 8528 21 90 ja asennuslevykkeet CN-koodiin 8524 91 00. Koska yhdistetyn nimikkeistön 85 ryhmän 6 huomautus muutettiin 1 päivästä tammikuuta 2002 alkaen ja harmonoidun järjestelmän komitea hyväksyi tämän huomautuksen tulkinnan lokakuussa 2004, asetuksessa (EY) N:o 1004/2001 katsotaan olevan virhe.
            
         
               (2)
            
            
               Asetus (EY) N:o 1004/2001 olisi sen vuoksi muutettava vastaavasti.
            
         
               (3)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1004/2001 liitteessä olevan taulukon toinen kohta tämän asetuksen liitteen tekstillä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 2175/2005 (EUVL L 347, 30.12.2005, s. 9).
   
      (2)  EYVL L 140, 24.5.2001, s. 8.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntipakkauksessa oleva sarja, jossa on värimonitori, kaapelikengät, sähköjohto, kaukosäädin (kahdella paristolla toimiva), ohjekirja ja asennuslevykkeet. Monitori on plasmatyyppinen ja sen kuvaruudun läpimitta on 105,6 cm (kokonaismitat: leveys 103,5 cm, korkeus 64 cm ja syvyys 15 cm) ja tarkkuus 852 × 480 kuvapistettä ja jossa on kaksi sisäänrakennettua kaiutinta.
                  Monitorissa on seuraavat liitännät
                  
                              —
                           
                           
                              kolme videotuloliitintä (yhdistetty videosignaali)
                           
                        
                              —
                           
                           
                              yksi datatuloliitin (VGA-SVGA)
                           
                        
                              —
                           
                           
                              yksi audiotuloliitin
                           
                        
                              —
                           
                           
                              yksi ohjausliitin.
                           
                        Eri liitäntöjen avulla monitorilla voidaan esittää väreissä sekä automaattisesta tietojenkäsittelykoneesta vastaanotettuja tietoja että esim. videosignaalien tallennus- tai toistolaitteesta, DVD-soittimesta tai videokamerasta vastaanotettuja yksittäisiä kuvia tai liikkuvaa kuvaa.
               
               
                  8528 21 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8528, 8528 21 ja 8528 21 90 nimiketekstien mukaisesti.
                  Monitori antaa sarjalle sen olennaisen luonteen.
                  Luokittelu alanimikkeeseen 847160 ei ole mahdollista, koska tuotteella pystytään toistamaan värikuvaa yhdistetystä videosignaalista (ks. nimikettä 8471 koskevien harmonoidun järjestelmän selitysten I kohdan D kohdan 1 alakohta).
                  Luokittelu nimikkeeseen 8531 ei myöskään ole mahdollista, koska tuotteen tehtävänä ei ole antaa näkyviä merkkejä merkinantotarkoituksessa (ks. nimikettä 8531 koskevien harmonoidun järjestelmän selitysten D kohta).